सेवा के लिए चुने जाते हैं पुरोहित
संतइग्नासियुस चर्च मांझाटोली में मंगलवार को डीकन अंजेलुस एक्का का पुरोहिताभिषेक समारोह धार्मिक अनुष्ठानों के बीच किया गया। मुख्य अधिष्ठाता कार्डिनल तेलेस्फोर पी टोप्पो ने सात धर्मविधियों के अनुसार अंजेलुस का अभिषेक किया। इस मौके पर बिशप थेयोदोर मास्के रहन भी मौजूद थे।
कार्डिनल ने अपने संदेश में कहा कि पुरोहितों द्वारा आजीवन, आधिकारिक, व्यवहारिक संस्कार का अनुष्ठान कर दायित्वों को निर्वहन करना ही ईश्वरीय सेवा है। पुरोहित सेवा कराने नहीं, बल्कि सेवा करने के लिए चुने जाते हैं। पुरोहित पवित्रता, विश्वास तथा प्रार्थना के साथ आने वाली कठिनाइयों चुनौतियों का निर्वहन करेंगे। पुरोहित जीवन में कई कठिनाइयां सामने आएंगी, लेकिन इन कठिनाइयों से हारना नहीं हैं।
ईश्वर आपके साथ है। अापकी कठिनाइयों को हरने में ईश्वर अापकी मदद करेगी। आप अपने पुरोहिताई जीवन में ईमानदारी वफादारी से लोगों की सेवा करें। उन्होंने कहा कि आज्ञा पालन का व्रत लेकर लोगों की सेवा में जीवन न्योछावर कर दें। प्रभु यीशु दुनिया में संपूर्ण मानव जाति के लिए सेवक बनकर आए थे। वे मनुष्य के उद्धार के लिए स्वयं सूली पर चढ़ गए। चूंकि सेवक अपने मालिक से बड़ा नहीं होता है। जिस प्रकार प्रभु यीशु ने दीन दुखियों की सेवा की। उसी प्रकार आप भी सेवक बनकर दीन-दुखियों की सेवा में जीवन समर्पित करें।
उन्होंने कहा कि पुरोहित बुलाहट के लिए प्रार्थना करें। माता-पिता एवं बच्चों को ईश्वर ने बनाया है। प्रार्थना संस्कार ग्रहण के लिए ईश्वर अपने पास बुलाता है। पुरोहितक बुलाहट ईश्वर का बुलाहट है। इसके पूर्व कार्डिनल अन्य अतिथियों को परिघाते हुए वेदी तक लाया गया। इसके बाद डीकन अंजेलुस एक्का को आशीष प्रदान की गई। वहीं अतिथियों को शॉल ओढ़ाकर सम्मानित किया गया।
मौके पर फादर जॉन डुंगडुंग, फादर फ्लोरेंस कुजूर, फादर अगुस्टीन टोप्पो, फादर राजेंद्र मिर्की, फादर पोल मिंज, फादर आलोक एक्का, फादर विजय तिग्गा, फादर प्रेम प्रकाश इंदवार, फादर एग्नासियुस मिंज, फादर जेरोम एक्का, फादर रौशन सुरीन, फादर भीनसेंट टोप्पो, फादर अगस्तुस एक्का, फादर विजय सुरीन, फादर निरल मिंज, फादर एडवर्ड खलखो, फादर फ्लोरेंस सोरेंग फादर डेविड खलखो समेत दर्जनों फादर उपस्थित थे।
डीकन अंजेलुस का जीवन परिचय
उपयाचकअंजेलुस एक्का का जन्म 20 फरवरी 1982 को प्रखंड के रंगोला डुमटोली में हुआ था। अंजेलुस के पिता सिलविरयुस माता अल्विना एक्का हैं। तीन भाई-बहनों में अंजेलुस बड़े हैं। इनकी प्रारंभिक शिक्षा-दीक्षा संत पीटर क्लेवर मध्य विद्यालय माझाटोली में हुई। मैट्रिक की परीक्षा वर्ष 2000 में संत इग्नासियुस से उत्तीर्ण हुए। इसके बाद आईए बीए संत जेवियर रांची से पास किया। इश शास्त्र की पढ़ाई संत जोसेफ सेमिनरी बंगलोर कर्नाटक में पूरी की। 12 अप्रैल को रांची गिरजाघर में उपयाचक अभिषेक से नवाजा गया। 29 दिसंबर को पुरोहित अभिषेक हुआ।
मसीही समुदाय को संदेश देते कार्डिनल तेलेस्फोर पी टोप्पो और कार्यक्रम में उपस्थित ख्रीस्तीय धर्मावलंबी।
hin_Deva hin_Deva hin_Deva hin_Deva hin_Deva kas_Deva hne_Deva awa_Deva hin_Deva